ระเบียบกระทรวงมหาดไทยระเบียบกระทรวงมหาดไทยว่าด้วยการควบคุมการขายทอดตลาดและค้าของเก่าพ.ศ. ๒๕๓๓และที่แก้ไขเพิ่มเติมฉบับที่ ๒ และฉบับที่ ๓ เพื่อให้การควบคุมการขายทอดตลาดและค้าของเก่าเป็นไปด้วยความเรียบร้อยและถูกต้องตามพระราชบัญญัติควบคุมการขายทอดตลาดและค้าของเก่า พุทธศักราช ๒๔๗๔รัฐมนตรีว่าการกระทรวงมหาดไทย จึงออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกระทรวงมหาดไทยว่าด้วยการควบคุมการขายทอดตลาดและค้าของเก่าพ.ศ. ๒๕๓๓ข้อ ๒ระเบียบนี้ให้ใช้บังคับตั้งแต่บัดนี้เป็นต้นไปข้อ ๓บรรดาระเบียบ ข้อบังคับ หรือคำสั่งอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔[๑] ในระเบียบนี้อำเภอ หมายความรวมถึง กิ่งอำเภอจังหวัด หมายความรวมถึงจังหวัดอื่นนอกจากกรุงเทพมหานครหน่วยรับเรื่องราวคำร้องขออนุญาต หมายความถึง(๑) ในเขตกรุงเทพมหานคร ได้แก่ กรมการปกครอง(๒) ในเขตจังหวัดอื่น ได้แก่ที่ทำการปกครองอำเภอ และที่ทำการปกครองกิ่งอำเภอข้อ ๕ให้ปลัดกระทรวงมหาดไทยเป็นผู้รักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้หมวดที่๑การอนุญาตให้ขายทอดตลาดและค้าของเก่า ข้อ ๖ผู้ประสงค์จะประกอบอาชีพขายทอดตลาดหรือค้าของเก่าให้ยื่นคำร้องขอใบอนุญาตขายทอดตลาดและค้าของเก่า ต่อเจ้าพนักงานผู้ออกใบอนุญาตตามแบบที่กำหนดไว้ท้ายระเบียบนี้การยื่นคำร้องขอใบอนุญาตผู้ขอต้องยื่นคำขอใบอนุญาตด้วยตนเอง จะมอบให้ผู้ใดทำการแทนไม่ได้ข้อ ๗ให้หน่วยงานรับเรื่องราวคำร้องขออนุญาตเป็นผู้รับเรื่องราวคำร้องขออนุญาตขายทอดตลาดและค้าของเก่า จากผู้ขอใบอนุญาตพร้อมด้วยเอกสารหลักฐานประกอบการขอใบอนุญาต ดังนี้(๑) บัตรประจำตัวประชาชนหรือหนังสือสำคัญประจำตัวคนต่างด้าว พร้อมใบประกอบธุรกิจและสำเนา(๒) ทะเบียนบ้าน และสำเนา(๓) รูปถ่ายหน้าตรง ขนาด ๒ นิ้ว จำนวน ๓ รูป(๔) ทะเบียนพาณิชย์หรือหนังสือรับรองการจดทะเบียนนิติบุคคล และสำเนา(๕) หนังสือยินยอมให้ใช้สถานที่ทำการค้าหรือหลักฐานการเป็นเจ้าของสถานที่ทำการค้าหรือสัญญาเช่า(๖) ใบอนุญาตจากกรมศิลปากร และสำเนากรณีประกอบอาชีพขายทอดตลาด หรือค้าของเก่า ประเภทโบราณวัตถุ หรือศิลปวัตถุตามกฎหมายว่าด้วยโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติข้อ ๘ให้หน่วยรับเรื่องราวคำร้องขออนุญาต ดำเนินการตรวจสอบคุณสมบัติของผู้ขอใบอนุญาตว่าครบถ้วนตามมาตรา๖ และตรวจอาคารสถานที่ตั้งตลอดจนสถานที่เก็บทรัพย์สินการขายทอดตลาดและค้าของเก่าว่าเหมาะสมหรือไม่กับทำแผนที่สังเขปแสดงสถานที่ตั้ง และให้พิมพ์ลายนิ้วมือ ๑๐ นิ้วของผู้ขอใบอนุญาตส่งไปตรวจสอบยังแผนกพิมพ์ลายนิ้วมือ กองทะเบียนประวัติอาชญากรกรมตำรวจ เพื่อตรวจสอบคุณสมบัติตามมาตรา ๖ (๓)ข้อ ๙[๒]ให้หน่วยงานรับเรื่องราวคำร้องขออนุญาตเสนอเรื่องราวพร้อมความเห็นไปให้เจ้าพนักงานผู้ออกใบอนุญาตพิจารณาสั่งการภายในสิบวันทำการนับแต่วันรับเรื่องคำร้องขออนุญาตให้เจ้าพนักงานผู้ออกใบอนุญาตพิจารณาดำเนินการให้แล้วเสร็จภายในสามวันทำการนับแต่วันได้รับการเสนอเรื่องราวขออนุญาตรายใดที่ขัดข้องไม่สามารถดำเนินการให้เสร็จภายในกำหนดเวลาดังกล่าวให้บันทึกเหตุขัดข้องไว้ในคำร้องขออนุญาตนั้นด้วยข้อ ๑๐เมื่อเจ้าพนักงานผู้ออกใบอนุญาตสั่งการหรือออกใบอนุญาตขายทอดตลาดและค้าของเก่าตามแบบที่กำหนดไว้ท้ายระเบียบนี้ให้แจ้งการอนุญาตพร้อมส่งใบอนุญาตและเรื่องคืนหน่วยรับเรื่องราวคำร้องขออนุญาตเพื่อให้หน่วยรับเรื่องราวคำร้องขออนุญาตแจ้งให้ผู้ออกใบอนุญาตทราบเพื่อชำระค่าธรรมเนียมและรับใบอนุญาตภายในเจ็ดวันข้อ ๑๑[๓] เงินค่าธรรมเนียมการขายทอดตลาดและค้าของเก่า ให้นำส่งเป็นรายได้แผ่นดิน โดยถือปฏิบัติตามระเบียบการเก็บรักษาเงินและการนำเงินส่งคลังในหน้าที่ของอำเภอ กิ่งอำเภอ พ.ศ. ๒๕๒๐และระเบียบว่าด้วยวิธีการนำเงินส่งคลัง พ.ศ. ๒๕๒๐ข้อ ๑๒[๔] ในกรณีที่เจ้าพนักงานผู้ออกใบอนุญาต สั่งไม่อนุญาตการขายทอดตลาดและค้าของเก่าให้แจ้งการไม่อนุญาตให้ผู้ขอใบอนุญาตทราบภายในห้าวันทำการนับแต่วันที่เจ้าพนักงานผู้ออกใบอนุญาตมีคำสั่งท้ายหนังสือแจ้งให้ระบุไว้ด้วยว่าหากผู้ขอใบอนุญาตต้องการอุทธรณ์คำสั่งไม่อนุญาตต่อรัฐมนตรีว่าการกระทรวงมหาดไทยให้ทำเป็นหนังสือระบุข้อโต้แย้ง และข้อเท็จจริงหรือข้อกฎหมายที่อ้างอิงประกอบด้วยและยื่นคำอุทธรณ์ต่อเจ้าพนักงานผู้ออกใบอนุญาตภายในสิบห้าวันนับแต่วันที่ตนได้รับแจ้งคำสั่งข้อ ๑๓ในกรณีใบอนุญาตขายทอดตลาดและค้าของเก่าสูญหายหรือชำรุดในสาระสำคัญให้ผู้รับใบอนุญาตยื่นคำขอรับใบแทนใบอนุญาตภายในเจ็ดวันนับแต่วันที่ทราบว่าใบอนุญาตสูญหายหรือชำรุดให้หน่วยงานรับเรื่องราวคำร้องขออนุญาตทำการสอบสวนและเสนอเรื่องถึงเจ้าพนักงานผู้ออกใบอนุญาตเมื่อได้รับอนุญาตแล้วให้หน่วยรับเรื่องราวคำร้องขออนุญาต แจ้งการอนุญาตให้ผู้รับใบอนุญาตทราบเพื่อรับใบแทนใบอนุญาตใบแทนใบอนุญาตให้ใช้ใบอนุญาตและเขียนด้วยหมึกแดงตอนบนใบแทนใบอนุญาตนั้นว่า ใบแทนข้อ ๑๔[๕] ใบอนุญาตขายทอดตลาดและค้าของเก่าให้ใช้ได้จนถึงวันที่ ๓๑ ธันวาคมของปีที่ออกใบอนุญาตผู้รับใบอนุญาตที่ประสงค์จะขอต่ออายุใบอนุญาต ต้องยื่นคำขออนุญาตก่อนใบอนุญาตสิ้นอายุเก้าสิบวันการพิจารณาการต่ออายุใบอนุญาตให้หน่วยรับเรื่องราวคำร้องขออนุญาตตรวจสอบคุณสมบัติของผู้ขอต่ออายุใบอนุญาตเสียให้ถูกต้องตามมาตรา ๖และส่งแผ่นพิมพ์ลายนิ้วมือของผู้ขอต่อใบอนุญาตที่ผ่านการตรวจสอบจากกองทะเบียนประวัติอาชญากรสำนักงานตำรวจแห่งชาติแล้ว ให้ใช้ฉบับเดิมส่งให้กองทะเบียนประวัติอาชญากรสำนักงานตำรวจแห่งชาติ ตรวจสอบใหม่ได้ว่ามีประวัติเพิ่มเติมอะไรบ้างเว้นแต่แผ่นพิมพ์ลายนิ้วมือฉบับเดิมชำรุด หรือมีกรณีสงสัยหรือมีการเปลี่ยนแปลงผู้แทนนิติบุคคล ให้เรียกผู้ขอต่ออายุใบอนุญาตไปพิมพ์ลายนิ้วมือใหม่ให้กองทะเบียนประวัติอาชญากร สำนักงานตำรวจแห่งชาติ ตรวจสอบคุณสมบัติตามมาตรา ๖(๓) แล้วเสนอความเห็นต่อผู้บังคับบัญชาตามลำดับชั้นจนถึงเจ้าพนักงานผู้ออกใบอนุญาตพิจารณาสั่งการ แล้วแต่กรณีเมื่อเจ้าพนักงานผู้ออกใบอนุญาตสั่งการแต่อย่างใดให้หน่วยรับเรื่องราวคำร้องขออนุญาตดำเนินการตามข้อ ๑๐ หรือข้อ ๑๒ แล้วแต่กรณีข้อ ๑๕ผู้รับใบอนุญาตขายทอดตลาดและค้าของเก่าผู้ใดประสงค์ที่จะเลิกประกอบอาชีพขายทอดตลาดหรือค้าของเก่าให้แจ้งการขอเลิกต่อหน่วยรับเรื่องราวคำร้องขออนุญาตก่อนวันที่ใบอนุญาตสิ้นอายุพร้อมทั้งนำใบอนุญาตเดิมส่งคืนด้วยให้หน่วยรับเรื่องราวคำร้องขออนุญาตเสนอเรื่องต่อผู้บังคับบัญชาตามลำดับชั้นจนถึงเจ้าพนักงานผู้ออกใบอนุญาตทราบและจำหน่ายชื่อออกจากทะเบียนควบคุมหมวด๒การตรวจการขายทอดตลาดและค้าของเก่า ข้อ ๑๖ให้นายตรวจควบคุมดูแลผู้ขายทอดตลาดและค้าของเก่าที่มีอยู่ในท้องที่ว่าได้ปฏิบัติถูกต้องตามพระราชบัญญัติควบคุมการขายทอดตลาดและค้าของเก่าพุทธศักราช ๒๔๗๔ ถ้าปรากฏว่า ผู้ขายทอดตลาดและผู้ค้าของเก่าปฏิบัติไม่ถูกต้องและเข้าลักษณะความผิดที่ต้องเปรียบเทียบปรับ ตามมาตรา ๑๒ ให้นายตรวจบันทึกความผิดส่งสถานีตำรวจท้องที่ดำเนินการเปรียบเทียบปรับแล้วรายงานผลการดำเนินคดีให้เจ้าพนักงานผู้ออกใบอนุญาตทราบข้อ ๑๗กรณีนายตรวจพบผู้ขายทอดตลาดหรือผู้ค้าของเก่ารายใด ขาดคุณสมบัติตามมาตรา ๖หรือกระทำความผิดตามมาตรา ๙ให้นายตรวจรายงานพร้อมเสนอความเห็นต่อผู้บังคับบัญชาตามลำดับชั้นจนถึงเจ้าพนักงานผู้ออกใบอนุญาตเพื่อพิจารณาสั่งการแล้วแต่กรณีข้อ ๑๘การตรวจบัญชีและทรัพย์สิ่งของการขายทอดตลาดและค้าของเก่าตามปกตินายตรวจต้องตรวจอยู่เสมอและบันทึกการตรวจไว้เป็นหลักฐานกรณีมีเหตุอันควรสงสัยว่าทรัพย์สิ่งของได้มาโดยการทุจริตให้รีบรายงานตามลำดับชั้นจนถึงเจ้าพนักงานผู้ออกใบอนุญาตพิจารณาสั่งการสมุดบัญชีขายทอดตลาดและค้าของเก่าต้องจัดทำตามแบบท้ายระเบียบนี้และนำไปให้เจ้าพนักงานผู้ออกใบอนุญาตลงนามและประทับตราทุกเล่มข้อ ๑๙การย้ายสถานประกอบอาชีพการขายทอดตลาดหรือค้าของเก่าจากที่ระบุไว้ในใบอนุญาตผู้รับใบอนุญาตต้องแจ้งให้นายตรวจทราบและยื่นคำขออนุญาตย้ายสถานประกอบอาชีพล่วงหน้าไม่น้อยกว่าสิบวันให้นายตรวจอาคารสถานที่ตั้งตลอดจนสถานที่เก็บทรัพย์สินว่าเหมาะสมหรือไม่กับทำแผนที่สังเขปแสดงสถานที่ตั้งแล้วรายงานเสนอความเห็นต่อเจ้าพนักงานผู้ออกใบอนุญาตสั่งการหากได้รับอนุญาตให้แก้ไขรายการในใบอนุญาตให้ถูกต้องตรงความเป็นจริงหมวด๓การสั่งไม่ออกใบอนุญาตหรือเพิกถอนใบอนุญาตและการอุทธรณ์ ข้อ ๒๐[๖] ในกรณีเจ้าพนักงานผู้ออกใบอนุญาตมีคำสั่งไม่ออกใบอนุญาตให้ถือปฏิบัติตามข้อ ๑๒ในกรณีเจ้าพนักงานผู้ออกใบอนุญาตสั่งเพิกถอนใบอนุญาตที่ออกให้แก่ผู้ขอใบอนุญาตตามมาตรา๙ แห่งพระราชบัญญัติควบคุมการขายทอดตลาดและค้าของเก่า พุทธศักราช ๒๔๗๔ให้นำความในข้อ ๑๒ มาบังคับใช้โดยอนุโลม และรายงานเรื่องสั่งเพิกถอนใบอนุญาตดังกล่าวให้รัฐมนตรีว่าการกระทรวงมหาดไทยทราบด้วยประกาศณ วันที่ ๑๖ สิงหาคม พ.ศ. ๒๕๓๓ลงชื่อบรรหาร ศิลปอาชา(บรรหาร ศิลปอาชา)รัฐมนตรีว่าการกระทรวงมหาดไทยระเบียบกระทรวงมหาดไทยว่าด้วยการควบคุมการขายทอดตลาดและค้าของเก่า (ฉบับที่ ๒) พ.ศ. ๒๕๔๒[๗]ระเบียบกระทรวงมหาดไทยว่าด้วยการควบคุมการขายทอดตลาดและค้าของเก่า (ฉบับที่ ๓) พ.ศ. ๒๕๔๘[๘][๑] ข้อ ๔แก้ไขเพิ่มเติมโดยระเบียบกระทรวงมหาดไทย ว่าด้วยการควบคุมการขายทอดตลาดและค้าของเก่า(ฉบับที่ ๓) พ.ศ. ๒๕๔๘[๒] ข้อ ๙แก้ไขเพิ่มเติมโดยระเบียบกระทรวงมหาดไทย ว่าด้วยการควบคุมการขายทอดตลาดและค้าของเก่า(ฉบับที่ ๓) พ.ศ. ๒๕๔๘[๓] ข้อ ๑๑แก้ไขเพิ่มเติมโดยระเบียบกระทรวงมหาดไทยว่าด้วยการควบคุมการขายทอดตลาดและค้าของเก่า (ฉบับที่ ๓) พ.ศ. ๒๕๔๘[๔] ข้อ ๑๒แก้ไขเพิ่มเติมโดยระเบียบกระทรวงมหาดไทยว่าด้วยการควบคุมการขายทอดตลาดและค้าของเก่า (ฉบับที่ ๓) พ.ศ. ๒๕๔๘[๕] ข้อ ๑๔แก้ไขเพิ่มเติมโดยระเบียบกระทรวงมหาดไทยว่าด้วยการควบคุมการขายทอดตลาดและค้าของเก่า (ฉบับที่ ๒) พ.ศ. ๒๕๔๒[๖] ข้อ ๒๐แก้ไขเพิ่มเติมโดยระเบียบกระทรวงมหาดไทย ว่าด้วยการควบคุมการขายทอดตลาดและค้าของเก่า(ฉบับที่ ๓) พ.ศ. ๒๕๔๘[๗] ราชกิจจานุเบกษาเล่ม ๑๑๖/ตอนที่ ๑๐๓ ง/หน้า ๖๒/๒๘ ธันวาคม ๒๕๔๒[๘] ราชกิจจานุเบกษาเล่ม ๑๒๓/ตอนพิเศษ ๑ ง/หน้า ๑๒/๖ มกราคม ๒๕๔๙